

**KAIŠIADORIŲ RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL LEIDIMŲ Atlikti KASINĖJIMO DARBUS KAIŠIADORIŲ RAJONO SAVIVALDYBĖS VIEŠOJO NAUDOJIMO TERITORIJOJE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TAISYKLIŲ**

**TVIRTINIMO**

2017 m. balandžio 7 d. Nr. V1E - 382

Kaišiadorys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Kaišiadorių rajono savivaldybės vietinės rinkliavos už leidimo atlikti kasinėjimo darbus Kaišiadorių rajono savivaldybės viešojo naudojimo teritorijose (gatvėse, vietinės reikšmės keliuose, aikštėse, žaliuosiuose plotuose), atitverti jas ar jos dalis arba apriboti eismą jose išdavimą nuostatų, patvirtintų Kaišiadorių rajono savivaldybės tarybos 2017 m. kovo 31 d. sprendimu Nr. V17-62 „Dėl Kaišiadorių rajono savivaldybės vietinės rinkliavos už leidimo atlikti kasinėjimo darbus Kaišiadorių rajono savivaldybės viešojo naudojimo teritorijose (gatvėse, vietinės reikšmės keliuose, aikštėse, žaliuosiuose plotuose), atitverti jas ar jų dalis arba apriboti eismą jose išdavimą nuostatų patvirtinimo“, 5 punktu:

1. T v i r t i n u Leidimų atlikti kasinėjimo darbus Kaišiadorių rajono savivaldybės viešojo naudojimo teritorijose (gatvėse, vietinės reikšmės keliuose, aikštėse, žaliuosiuose plotuose), atitverti jas ar jų dalis arba apriboti eismą jose išdavimo taisykles (pridedama).

Administracijos direktorius Česlovas Neviera

Parengė:

Rimantas Želvys

2017-04-07

PATVIRTINTA

Kaišiadorių rajono savivaldybės

administracijos direktoriaus

2017 m. balandžio 7 d. įsakymu Nr. V1E-382

**LEIDIMŲ ATLIKTI KASINĖJIMO DARBUS KAIŠIADORIŲ RAJONO SAVIVALDYBĖS VIEŠOJO NAUDOJIMO TERITORIJOSE (GATVĖSE, VIETINĖS REIKŠMĖS KELIUOSE, AIKŠTĖSE, ŽALIUOSIUOSE PLOTUOSE), ATITVERTI JAS AR JŲ DALIS ARBA APRIBOTI EISMĄ JOSE IŠDAVIMO TAISYKLĖS**

**I. SKYRIUS**

**BENDROSIOS NUOSTATOS**

1. Leidimų atlikti kasinėjimo darbus Kaišiadorių rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo taisyklės (toliau – Taisyklės) nustato leidimų atlikti kasinėjimo darbus Kaišiadorių rajono savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, žaliuosiuose plotuose ir kt.), atitverti ją ar jos dalį arba apriboti eismą joje (toliau – Leidimas), kai statinio statybai savivaldybės viešojo naudojimo teritorijoje nėra išduotas statybą leidžiantis dokumentas, išdavimo tvarką ir sąlygas.

2. Šios Taisyklės galioja visiems fiziniams ir juridiniams asmenims, norintiems vykdyti kasinėjimo darbus ar darbus, susijusius su eismo uždraudimu, apribojimu arba aptvėrimu Kaišiadorių rajono savivaldybės viešojo naudojimo teritorijoje.

3. Kaišiadorių rajono savivaldybės viešojo naudojimo teritorija – vietinės reikšmės keliai, gatvės, pėsčiųjų ir dviračių takai, aikštės, skverai, žalieji plotai ir kt. Kaišiadorių rajono savivaldybės teritorijoje laisvo valstybinės žemės fondo žemė, dėl kurios nesudarytos nuomos, panaudos sutartys arba nekilnojamojo turto registre įregistruotas ir savivaldybės nuosavybės, panaudos, patikėjimo teise valdomas kitos paskirties žemės sklypas.

4. Žemės kasinėjimo darbai atliekami vadovaujantis Lietuvos Respublikos kelių įstatymu, Kelių priežiūros tvarkos aprašu, patvirtintu Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“, statybos techniniu reglamentu STR 1.06.01:2016 „Statybos darbai. Statinio statybos priežiūra“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848 „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“, statybos techniniu reglamentu STR 1.04.04:2017 „Statinio projektavimas, projekto ekspertizė“, patvirtinto Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“, šiomis Taisyklėmis ir kitais teisės aktais, reglamentuojančiais kasinėjimo darbų ar darbų, susijusių su eismo uždraudimu, apribojimu arba aptvėrimu, tvarką ir sąlygas.

**ii. skyrius**

**LEIDIMŲ IŠDAVIMO TVARKA**

5. Leidimus (1 priedas) fiziniams ir juridiniams asmenims atlikti šiose Taisyklėse numatytus darbus išduoda atitinkamos Kaišiadorių rajono savivaldybės administracijos seniūnijos seniūnas, o jo nesant – jo funkcijas atliekantis valstybės tarnautojas (toliau – seniūnas).

6. Leidimas išduodamas per 5 darbo dienas nuo prašymo su visais reikiamais dokumentais pateikimo dienos arba priimamas motyvuotas sprendimas Leidimo neišduoti.

7. Prašymas dėl Leidimo išdavimo (2 priedas) teikiamas seniūnui. Prašymas gali būti teikiamas popierine forma ar elektroninėmis priemonėmis. Elektroninėmis priemonėmis teikiamas prašymas privalo būti pasirašytas statytojo (užsakovo) ar jo įgalioto asmens saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.

8. Prašyme nurodoma: fizinio/ juridinio asmens vardas, pavardė/ pavadinimas, adresas, telefono numeris, tiksli darbų vykdymo vieta, numatomų darbų paskirtis ir pobūdis, darbų atlikimo pradžia ir pabaiga, atsakingo darbų vadovo (vykdytojo) vardas ir pavardė. Kartu su prašymu pateikiama:

8.1. apylankų ir kelio ženklų išdėstymo schema (kai kasinėjimo darbai atliekami eismui skirtose zonose), suderinta su Kauno apskrities vyriausiojo policijos komisariato Kelių policijos valdyba, Priešgaisrinės apsaugos ir gelbėjimo departamentu prie Vidaus reikalų ministerijos, VšĮ Kaišiadorių greitosios medicinos pagalbos stotimi, Saugomų teritorijų direkcija (jeigu darbai vykdomi saugomose teritorijose bei jų apsaugos zonose), Kultūros paveldo departamentu prie Kultūros ministerijos (jeigu darbai vykdomi kultūros vertybių teritorijose bei jų apsaugos zonose) bei Kaišiadorių rajono savivaldybės administracijos Ūkio plėtros skyriumi;

8.2. brėžinys ar nustatyta tvarka suderinto ir patvirtinto objekto statybos projekto ištrauka, kurioje pažymėti esami ir projektuojami inžineriniai tinklai ir dangos perkasimo vietos bei teritorijos aptvėrimo ribos. Projekto ištrauka ar brėžinys, jeigu darbų zonoje yra šiluminės trasos, elektros, dujotiekio, vandentiekio, lietaus, buitinių nuotekų ar kiti tinklai, turi būti suderintas su inžinerinių tinklų ir susisiekimo komunikacijų savininkais, valdytojais ar naudotojais;

8.3. sutartis su dangas atstatysiančia įmone, turinčia teisę šiems darbams atlikti (išskyrus statytojus, turinčius teisę šiems darbams atlikti) arba terminuotas garantinis įsipareigojimas dėl dangų atstatymo (3 priedas), esant nepalankioms oro sąlygoms galutiniam dangų atstatymui;

8.4. Kaišiadorių rajono savivaldybės administracijos Architektūros ir urbanistikos skyriaus leidimas tvarkyti želdinius, jei vykdant kasinėjimo darbus, reikia kirsti, persodinti ar kitaip pašalinti, genėti medžius, krūmus;

8.5. Dokumentas, patvirtinantis nustatyto dydžio rinkliavos už Leidimo išdavimą sumokėjimą.

9. Už Leidimo išdavimą imama vietinė rinkliava Lietuvos Respublikos rinkliavų įstatymo nustatyta tvarka. Vietinės rinkliavos dydis apskaičiuojamas vadovaujantis Kaišiadorių rajono savivaldybės tarybos 2017 m. kovo 31 d. sprendimu Nr. V17-62 patvirtintais nuostatais.

10. Leidimas išduodamas 2 egzemplioriais, iš kurių vienas saugomas pas seniūną.

Leidimas išduodamas pagal prašyme pateiktus terminus.

11. Pasibaigus leidimo galiojimo terminui, toliau tęsiami kasinėjimo (žemės) darbai laikomi šių taisyklių pažeidimu.

12. Informaciją apie vykdomus kasinėjimo (žemės) darbus arba eismo apribojimus pagal išduotus leidimus ir avarinius kasinėjimo (žemės) darbus seniūnas paskelbia Kaišiadorių rajono savivaldybės interneto svetainėje kaisiadorys.lt.

13. Leidimo galiojimo terminas pagal atskirą prašymą gali būti pratęstas, pateikus argumentuotą prašymą ir sumokėjus nustatytą vietinę rinkliavą.

14. Leidimas neišduodamas, jeigu:

14.1. nepateikti 8 punkte nurodyti dokumentai;

14.2. pagal anksčiau išduotą Leidimą, kurio terminas jau pasibaigęs, išardytos dangos neatstatytos;

14.3. statytojas (užsakovas) nori vykdyti kelių (gatvių) perkasimo ir kitus žemės darbus esamų kelių (gatvių) juostose nuo gruodžio 1 d. iki balandžio 15 d., taip pat ardyti asfalto dangą nepraėjus 5 metams po jos įrengimo arba atnaujinimo, išskyrus jų rekonstravimo ar remonto ir avarijų likvidavimo darbus. Draudžiamuoju laikotarpiu po keliais (gatvėmis) leidžiama įrengti inžinerinius tinklus neardančiaisiais metodais (pavyzdžiui, uždaruoju kryptiniu gręžimo būdu). Dangos konstrukcijos ardymo darbai draudžiamuoju laikotarpiu gali būti vykdomi tik kelio (gatvės) savininkui pritarus arba kelio (gatvės) savininkui ir inžinerinių tinklų savininkui ar jo įgaliotiems asmenims sudarius sutartį.

15. Jei asmuo pateikia neišsamų ar netinkamai įformintą prašymą arba pateikia ne visus dokumentus ar informaciją, kurių reikia Leidimui išduoti, seniūnas ne vėliau kaip per 2 d. d. informuoja asmenį apie būtinybę pateikti trūkstamus dokumentus ar informaciją ir apie tai, kad terminas, Leidimui išduoti, skaičiuojamas nuo visų tinkamai įformintų dokumentų ir informacijos pateikimo dienos.

16. Leidimo galiojimas panaikinamas, jeigu:

16.1. Leidimo turėtojas pateikia prašymą dėl Leidimo galiojimo panaikinimo;

16.2. paaiškėja, jog asmuo Leidimui gauti pateikė neteisingus duomenis ar suklastotus dokumentus.

17. Leidimas įsigalioja nuo jame nurodytos kasinėjimo darbų pradžios, bet ne anksčiau negu seniūnas paskelbia Kaišiadorių rajono savivaldybės interneto svetainėje kaisiadorys.lt. ir galioja tik prie Leidimo pridedamoje schemoje pažymėtose dangos perkasimo ir/ar teritorijos aptvėrimo vietose.

18. Įvykus požeminių tinklų avarijai, kasinėjimo darbai jų padariniams šalinti gali būti atliekami be Leidimo, apie tai pranešus žemės ir kelių (gatvių) bei kasinėjimo darbų vykdymo vietoje esančių inžinerinių tinklų savininkams (naudotojams, valdytojams). Jei darbai vykdomi keliuose (gatvėse), būtina informuoti Kauno apskrities vyriausiojo policijos komisariato Kelių policijos valdybą, Priešgaisrinės apsaugos ir gelbėjimo departamentą prie Vidaus reikalų ministerijos, VšĮ Kaišiadorių greitosios medicinos pagalbos stotį. Apie avariją, įvykusią kultūros paveldo objektų teritorijose arba jų apsaugos zonose ar saugomose teritorijose, informuojamas Kultūros paveldo departamentas prie Kultūros ministerijos ar Saugomų teritorijų direkcija.

**III. SKYRIUS**

**LEIDIMO TURĖTOJO PAREIGOS**

19. Statytojas (užsakovas) ar jo įgaliotas asmuo, prieš pradėdamas kasinėjimo darbus, privalo gauti Leidimą.

20. Statytojo (užsakovo) paskirtas darbų vykdytojas (vadovas) privalo būti darbų vykdymo vietoje ir turėti išduotą Leidimą.

21. Leidimo turėtojas privalo laikytis saugos taisyklių, aptverti visas iškasas, įrengti saugius praėjimus pėstiesiems, kasinėjimo darbų vietas pažymėti tipiniais kelio ženklais. Kai darbai atliekami gatvės važiuojamojoje dalyje, iš dalies ar visiškai apribojant eismą, užtikrinti geras eismo sąlygas, įrengti apylankas ir kelio ženklus pagal su Kauno apskrities vyriausiojo policijos komisariato Kelių policijos valdybos bei Kaišiadorių rajono savivaldybės administracijos Ūkio plėtros skyriaus suderintas apylankų ir kelio ženklų išdėstymo schemas, visų darbų metu jas prižiūrėti, o baigus darbus išardyti.

22. Kasinėjimo darbai turi būti vykdomi pagal teisės aktais nustatytą tvarką ir parengtą dokumentaciją bei laikantis Kaišiadorių rajono savivaldybės teritorijos tvarkymo ir švaros taisyklių, patvirtintų Kaišiadorių rajono savivaldybės tarybos 2005-01-26 sprendimu Nr. V17-792 „Dėl Kaišiadorių rajono savivaldybės teritorijos tvarkymo ir švaros taisyklių patvirtinimo“.

23. Išardytos dangos privalo būti atstatytos vadovaujantis Lietuvos Respublikoje galiojančiais įstatymais ir kitais teisės aktais. Gatvių ir kelių bei šaligatvių dangos ir jų pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją. Želdiniai atsodinami atsižvelgus į ankstesnę būklę tinkamu sodinti laiku.

24. Suardyta vietinės reikšmės kelių, gatvių, įvažiuojamųjų kelių, pėsčiųjų ir dviračių takų, aikščių, skverų, kiemų ir žaliųjų plotų danga sutvarkoma vadovaujantis statybos techniniu reglamentu STR 1.06.01:2016 „Statybos darbai. Statinio statybos priežiūra“ ir šiomis taisyklėmis:

24.1. Šaligatvių, pėsčiųjų ir dviračių tako danga sutvarkoma išardytame plote, o tais atvejais, kai nuo išardytos šaligatvio, pėsčiųjų ir dviračių tako dalies iki jo krašto lieka ne daugiau kaip 0,5 m pločio juosta, danga sutvarkoma iki pat šaligatvio ar tako krašto, o jo pagrindas sutvarkomas tik išardytame plote.

24.2. Važiuojamoji kelio (gatvės) dalis sutvarkoma išardytame dangos plote. Jei išardyta danga nuo kelio (gatvės) krašto yra arčiau kaip per 1 metrą, danga sutvarkoma iki pat šio krašto.

25. Danga, kurios įrengimo ar atnaujinimo darbai buvo finansuojami Europos Sąjungos lėšomis ir po jos įrengimo arba atnaujinimo nėra praėjęs 5 metų laikotarpis, privalo būti atstatyta tokios pat kokybės ir konstrukcijos, kokia buvo prieš vykdant kasinėjimo darbus.

26. Kasinėjimo darbų metu sugadintus antžeminius kelių (gatvių) statinius (apsaugines užtvaras, kelio ženklus, visuomeninio transporto sustojimo vietų ženklus, suolus ir kt.) atstato kasinėjimo darbus vykdžiusi įmonė ir aktu perduoda juos kelio (gatvės) savininkui (naudotojui, valdytojui).

27. Kai oro sąlygos nepalankios, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (įrengiamas skaldos pagrindas ir šaltas asfaltbetonis). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos ir apie darbų pabaigą raštu informuojamas jų savininkas (naudotojas, valdytojas) ir Leidimą išdavęs seniūnas. Iki to laiko įrengti laikini pagrindai prižiūrimi ir už jų būklę atsako statytojas (užsakovas).

28. Leidimo turėtojas apie darbų pabaigą privalo raštu informuoti Leidimą išdavusį seniūną. Kai vykdomi kasinėjimo darbai, baigus darbus pateikti kasinėjimo darbų vietos vaizdinę medžiagą (nuotrauką) prieš kasinėjimo darbus ir atstačius išardytas dangas.

29. Leidimo turėtojas apie įvykdytą garantinį dangų atstatymo įsipareigojimo įvykdymą privalo raštu informuoti Leidimą išdavusį seniūną.

30. Statytojas (užsakovas) įsipareigoja savo lėšomis prižiūrėti sutvarkytas dangas ir atsodintus želdinius 1 metus. Kontrolę vykdo Leidimą išdavęs seniūnas.

**IV. Skyrius**

**BAIGIAMOSIOS NUOSTATOS**

31. Pateiktos prašymų ir Leidimų kopijos registruojamos ir saugomos Kaišiadorių rajono savivaldybės administracijos seniūnijose teisės aktų nustatyta tvarka.

32. Asmenys, nesilaikantys taisyklėse nustatytų reikalavimų arba vykdantys šiose Taisyklėse nurodytus darbus neturint Leidimo, atsako Lietuvos Respublikos įstatymų nustatyta tvarka.

33. Ginčai dėl Leidimų išdavimo tarp statytojo (užsakovo) ir seniūno sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_

Leidimų atlikti kasinėjimo darbus

Kaišiadorių rajono savivaldybės viešojo

naudojimo teritorijoje, atitverti ją ar jos dalį

arba apriboti eismą joje išdavimo taisyklių

1 priedas

**(Leidimo forma)**

**KAIŠIADORIŲ RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SENIŪNIJA**

**LEIDIMAS**

**ATLIKTI KASINĖJIMO DARBUS KAIŠIADORIŲ RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI**

**EISMĄ JOJE**

20   m.          d. Nr. **\_\_\_\_\_\_\_\_**

Kaišiadorys

|  |  |  |  |  |  |  |  |
| --- | --- | --- | --- | --- | --- | --- | --- |
| Leidžiama užsakovui (statytojui) | | | |  | | | |
|  | | | |  | | | |
|  | | | (įmonės pavadinimas, fizinio asmens vardas, pavardė, adresas, tel.Nr.) | | | | |
| vykdyti statinio | |  | | | | | |
|  | |  | | | | | |
|  | | (pavadinimas, adresas) | | | | | |
| darbus | |  | | | | | |
|  | |  | | | | | |
|  | |  | | | | | |
|  | | (kokius, kuriam tikslui) | | | | | |
| Darbų vadovas | |  | | | | | |
|  | |  | | | | | |
| (vardas, pavardė, kvalifikacijos atestato Nr., tel.Nr., parašas) | | | | | | | |
| Leidžiama naudoti šiuos mechanizmus | | | |  | | |
|  | | | | | | |
| (pavadinimas, tipas) | | | | | | |
| **Numatomos ardyti (atitverti) dangos:** | | | | |  | |
| važiuojamoji gatvės dalis – | | | | | asfaltbetonis \_\_\_\_\_\_\_\_m2; žvyras\_\_\_\_\_\_\_\_\_m2; | |
| pėsčiųjų ar dviračių takas – | | | | | asfaltbetonis \_\_\_\_\_\_\_\_m2; plytelės\_\_\_\_\_\_\_\_m2; | |
| žalieji plotai – | | | | | \_\_\_\_\_\_\_\_\_m2; | |
| kita (....................................................) – | | | | | \_\_\_\_\_\_\_\_\_m2; | |
| **Atliekamų darbų terminai:** | | | | |  | |
| Kasinėjimo darbų pradžia | | | | | | **20 m. mėn. d.** |
|  | | | | | | (data) |
| Teritorijos atitvėrimo ar eismo apribojimo pradžia | | | | | | **20 m. mėn. d.** |
|  | | | | | | (data) |
| Kasinėjimo darbų pabaiga | | | | | | **20 m. mėn. d.** |
|  | | | | | | (data) |
| Teritorijos atitvėrimo ar eismo apribojimo pabaiga | | | | | | **20 m. mėn. d.** |
|  | | | | | | (data) |

**Reikalaujama**:

1. Leidimo turėtojas privalo laikytis saugos taisyklių, aptverti visas iškasas, įrengti saugius praėjimus pėstiesiems, kasinėjimo darbų vietas pažymėti tipiniais kelio ženklais. Kai darbai atliekami gatvės važiuojamojoje dalyje, iš dalies ar visiškai apribojant eismą, užtikrinti geras eismo sąlygas, įrengti apylankas ir kelio ženklus pagal su Kauno apskrities vyriausiojo policijos komisariato Kelių policijos valdybos bei Kaišiadorių rajono savivaldybės administracijos Ūkio plėtros skyriaus suderintas apylankų ir kelio ženklų išdėstymo schemas, visų darbų metu jas prižiūrėti, o baigus darbus išardyti.

2. Kasinėjimo darbai turi būti vykdomi pagal teisės aktais nustatytą tvarką ir parengtą dokumentaciją bei laikantis Kaišiadorių rajono savivaldybės teritorijos tvarkymo ir švaros taisyklių, patvirtintų Kaišiadorių rajono savivaldybės tarybos.

3. Išardytos dangos privalo būti atstatytos vadovaujantis Lietuvos Respublikoje galiojančiais įstatymais ir kitais teisės aktais. Gatvių ir kelių bei šaligatvių dangos ir jų pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją. Želdiniai atsodinami atsižvelgus į ankstesnę būklę tinkamu sodinti laiku.

4. Danga, kurios įrengimo ar atnaujinimo darbai buvo finansuojami Europos Sąjungos lėšomis ir po jos įrengimo arba atnaujinimo nėra praėjęs 5 metų laikotarpis, privalo būti atstatyta tokios pat kokybės ir konstrukcijos, kokia buvo prieš vykdant kasinėjimo darbus.

5. Kasinėjimo darbų metu sugadintus antžeminius kelių (gatvių) statinius (apsaugines užtvaras, kelio ženklus, visuomeninio transporto sustojimo vietų ženklus, suolus ir kt.) atstato kasinėjimo darbus vykdžiusi įmonė ir aktu perduoda juos kelio (gatvės) savininkui (naudotojui, valdytojui).

6. Žiemos metu, esant nepalankioms oro sąlygoms, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (įrengiamas skaldos pagrindas ir šaltas asfaltbetonis). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos ir apie darbų pabaigą raštu informuojamas jų savininkas (naudotojas, valdytojas). Iki to laiko įrengti laikini pagrindai prižiūrimi ir už jų būklę atsako statytojas (užsakovas).

7. Jei per Lietuvos Respublikos statybos įstatyme numatytą statinio garantinį terminą (skaičiuojant nuo dangos atstatymo dienos), dėl nekokybiškai sutankinto grunto, nekokybiškai įrengtos dangos ar kitų statytojo (užsakovo) netinkamai atliktų darbų, danga nusėda, ištrupa ar atsiranda kiti dangos defektai, kasinėjimo darbus vykdęs statytojas (užsakovas) privalo juos pašalinti.

8. Leidimo turėtojas apie darbų pabaigą privalo raštu informuoti Leidimą išdavusį Kaišiadorių rajono savivaldybės administracijos seniūnijos seniūną, o jo nesant – jo funkcijas atliekantį valstybės tarnautoją. Kai vykdomi kasinėjimo darbai, baigus darbus pateikti kasinėjimo darbų vietos vaizdinę medžiagą (nuotrauką) prieš kasinėjimo darbus ir atstačius išardytas dangas.

**Ypatingos sąlygos**:

1. Leidimas įsigalioja nuo jame nurodytos kasinėjimo darbų pradžios, bet ne anksčiau negu seniūnas paskelbia Kaišiadorių rajono savivaldybės interneto svetainėje kaisiadorys.lt. ir galioja tik pridedamoje schemoje pažymėtose kasinėjimo darbų ir/ar atitvėrimo ar eismo apribojimo vietose.

2. Jeigu darbų zonoje yra šiluminės trasos, elektros, dujotiekio, vandentiekio, lietaus, buitinių nuotekų ar kiti tinklai, brėžinys ar nustatyta tvarka suderinto ir patvirtinto objekto statybos (remonto, rekonstravimo) projekto ištrauka turi būti suderinta su suinteresuotomis institucijomis.

3. Prieš pradedant vykdyti kasinėjimo darbus statytojas (užsakovas) privalo gauti žemės savininkų, naudotojų ar valdytojų raštiškus sutikimus.

4. Leidimas galioja tik sumokėjus vietinę rinkliavą. Vietinės rinkliavos dydį nustato Kaišiadorių rajono savivaldybės taryba.

**Leidimą išdavė:**

....................................................... ............................ ........................................................

(pareigos) (parašas) (vardas, pavardė)

**Leidimą gavo ir su darbų vykdymo reikalavimais susipažino:**

....................................................... ............................ ........................................................

(pareigos) (parašas) (vardas, pavardė)

**Leidimo galiojimo termino pratęsimas**

|  |  |
| --- | --- |
| Leidimo galiojimo pratęstas  iki 20 \_\_m.\_\_\_\_\_\_\_\_mėn.\_\_\_\_\_d. | Leidimo galiojimas pakartotinai pratęstas  iki 20 \_\_m.\_\_\_\_\_\_\_\_mėn.\_\_\_\_\_d. |

Leidimą pratęsė:

....................................................... ............................ ........................................................

(pareigos) (parašas) (vardas, pavardė)

Leidimų atlikti kasinėjimo darbus

Kaišiadorių rajono savivaldybės viešojo

naudojimo teritorijoje, atitverti ją ar jos dalį

arba apriboti eismą joje išdavimo taisyklių

2 priedas

**(Prašymo forma)**

|  |
| --- |
| (juridinio asmens pavadinimas, fizinio asmens vardas, pavardė) |
|  |
| (juridinio (fizinio) asmens įmonės kodas/ asmens kodas) |
|  |
| (juridinio (fizinio) asmens adresas) |
|  |
| (telefono Nr., elektroninio pašto adresas) |

Kaišiadorių rajono savivaldybės administracijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ seniūnui

**PRAŠYMAS**

**DĖL LEIDIMO IŠDAVIMO**

|  |
| --- |
| 20   m.          d. |
| (data) |
| Kaišiadorys |

Prašau išduoti leidimą atlikti kasinėjimo darbus Kaišiadorių rajono savivaldybės viešojo naudojimo teritorijoje, atitverti ją ar jos dalį arba apriboti eismą joje.

|  |  |  |  |  |  |  |  |
| --- | --- | --- | --- | --- | --- | --- | --- |
| **Statinys** |  | | | | | | |
|  |  | | | | | | |
| (pavadinimas, adresas) | | | | | | |
| **Darbų vadovas** | |  | | | | | |
| (v. pavardė, kvalifikacijos atestato Nr., tel. Nr.) | | | | | |
| **Darbų tikslas ir pobūdis** | | |  | | | | |
|  | | |  | | | | |
|  | | |  | | | | |
| (kuriam tikslui kasama ar atvežama žemė; atitveriama teritorija ar ribojamas eismas) | | | | |
| **Numatomi naudoti mechanizmai** | | | |  | | | |
|  | | | | | | | |
| (pavadinimas, tipas) | | | | | | | |
| **Numatomas iškasti (užpildyti) žemės kiekis** | | | | |  | | m3 |
| **Žemės perteklių numatoma išvežti** | | | | |  | | |
|  | | | | | (nurodyti vietą) | | |
| **Numatomos ardyti (atitverti) dangos:** | | | | |  | | |
| važiuojamoji gatvės dalis – | | | | | asfaltbetonis \_\_\_\_\_\_\_\_m2; žvyras\_\_\_\_\_\_\_\_\_m2; | | |
| pėsčiųjų ar dviračių takas – | | | | | asfaltbetonis \_\_\_\_\_\_\_\_m2; plytelės\_\_\_\_\_\_\_\_m2; | | |
| žalieji plotai – | | | | | \_\_\_\_\_\_\_\_\_m2; | | |
| kita (....................................................) | | | | | \_\_\_\_\_\_\_\_\_m2; | | |
| **Atliekamų darbų terminai:** | | | | | |  | |
| Kasinėjimo darbų pradžia | | | | | | **20 m. mėn. d.** | |
|  | | | | | | (data) | |
| Teritorijos atitvėrimo ar eismo apribojimo pradžia | | | | | | **20 m. mėn. d.** | |
|  | | | | | | (data) | |
| Kasinėjimo darbų pabaiga | | | | | | **20 m. mėn. d.** | |
|  | | | | | | (data) | |
| Teritorijos atitvėrimo ar eismo apribojimo pabaiga | | | | | | **20 m. mėn. d.** | |
|  | | | | | | (data) | |

PRIDEDAMA:

1. Apylankų ir kelio ženklų išdėstymo schemos, suderintos su Kauno apskrities vyriausiojo policijos komisariato Kelių policijos valdyba bei Kaišiadorių rajono savivaldybės administracijos Ūkio plėtros skyriumi \_\_\_\_\_\_\_ lapas (-ai, -ų).

2. Brėžinys, ar nustatyta tvarka suderinto ir patvirtinto objekto statybos (remonto, rekonstravimo) projekto ištrauka, kuriame pažymėti esami ir projektuojami inžineriniai tinklai ir dangos perkasimo vietos bei teritorijos aptvėrimo ribos \_\_\_\_\_\_ lapas (-ai, -ų).

3. Perkasamų ar atitveriamų dangų naudotojų, valdytojų ar savininkų suderinimas vykdyti darbus \_\_\_\_\_\_\_lapas (-ai, -ų).

4. Sutartis su dangas atstatysiančia įmone arba garantinis įsipareigojimas dėl dangų atstatymo \_\_\_\_\_\_\_ lapas (-ai, -ų).

5. Kultūros paveldo departamento prie Kultūros ministerijos/ Saugomų teritorijų direkcijos suderinimas \_\_\_\_\_\_\_ lapas (-ai, -ų).

....................................................... ............................ ........................................................

(pareigos) (parašas) (vardas, pavardė)

|  |  |
| --- | --- |
|  | Leidimų atlikti kasinėjimo darbus Kaišiadorių rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo taisyklių  3 priedas |

**(Įsipareigojimo forma)**

**GARANTINIS DANGŲ ATSTATYMO ĮSIPAREIGOJIMAS**

|  |
| --- |
| 20   m.         d. |
| (data) |
| Kaišiadorys |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas, fizinio asmens vardas, pavardė)

įsipareigoja atstatyti išardytas vietinės reikšmės kelių, gatvių, įvažiuojamųjų kelių, pėsčiųjų ir dviračių takų, aikščių, skverų ir žaliųjų plotų dangas vadovaujantis Lietuvos Respublikoje galiojančiais įstatymais ir kitais teisės aktais bei Leidimų atlikti kasinėjimo darbus Kaišiadorių rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo taisyklėmis, patvirtintomis Kaišiadorių rajono savivaldybės administracijos direktoriaus 2017 m. \_\_\_\_\_\_\_\_\_\_\_\_\_\_\_\_\_ d. įsakymu Nr. \_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ir raštu pranešti

(data)

apie tai Kaišiadorių rajono savivaldybės administracijos seniūnui bei pateikti kasinėjimo darbų vietos vaizdinę medžiagą (nuotrauką) prieš kasinėjimo darbus ir atstačius išardytas dangas.

**Juridinio/ fizinio asmens duomenys:**

Pavadinimas, įm. k./ vardas, pavardė, a. k. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

....................................................... ............................ ........................................................

(pareigos) (parašas) (vardas, pavardė)